পাশাপাশি অবস্থিত প্রতিবেশীদের মধ্যে তো আর সুইচ টিপে সব সমস্যা রাতারাতি সমাধান হয়না! বর্তমান আওয়ামী সরকারের গুরুত্বপূর্ণ পদক্ষেপে ইতোমধ্যেই ভারত আর মায়ানমার-এর সাথে সমুদ্রসীমানা সংক্রান্ত জটিলতা পিসফুল্লি সমাধান হয়েছে। তিস্তা চুক্তিটিও ভারতের প্রধানমন্ত্রী শ্রী নরেন্দ্র মোদী’র আসছে জুনের সফরে আশাকরা যায় সম্পন্ন হবে। এতসবের পর এখন কিছু বিষয়ে অনিস্পন্ন অবস্থায় থাকবে, সেটা খুবই স্বাভাবিক। তবে সব কিছু ছাপিয়ে ছিটমহল বিনিময় চুক্তিটি বাংলাদেশের জন্য খুবই গুরুত্বপূর্ণ একটি বিষয়। এই চুক্তিটিতে বাংলাদেশ অধিক পরিমানে ভূমির মালিকানা পাবে, ছিটমহলবাসী পাবে দীর্ঘদিনের বঞ্চনা আর অনিশ্চয়তা থেকে চিরমুক্তি। এটা নিঃসন্দেহে বর্তমান সরকারের কৃতিত্ত্ব, তৃপ্তিদায়ক কুটনৈতিক সফলতা। দীর্ঘ ৪১ বছর ধরে যে সমস্যা বিরাজমান ছিল দুটি দেশের মধ্যে, সেটি অচিরেই শুধুমাত্র শান্তিপূর্ণ ভাবেই নয়, বরং লাভজনকভাবে নিষ্পন্ন হতে হচ্ছে, এটি নিশ্চয়ই সুখের কথা বাংলাদেশের প্রতিটি নাগরিকের কাছে, যেমনটি আনন্দের কথা এতদিন প্রায় অবরুদ্ধ ছিটমহলবাসীর কাছে।